CELEX: 62012CN0352
Language: sk
Date: 2012-07-25 00:00:00
Title: Vec C-352/12: Návrh na začatie prejudiciálneho konania, ktorý podal Tribunale amministrativo Regionale per l’Abruzzo (Taliansko) 25. júla 2012 — Consiglio Nazionale degli Ingegneri/Comune di Castelvecchio Subequo, Comune di Barisciano

29.9.2012   
            
            
               SK
            
            
               Úradný vestník Európskej únie
            
            
               C 295/22
            
         Návrh na začatie prejudiciálneho konania, ktorý podal Tribunale amministrativo Regionale per l’Abruzzo (Taliansko) 25. júla 2012 — Consiglio Nazionale degli Ingegneri/Comune di Castelvecchio Subequo, Comune di Barisciano
   (Vec C-352/12)
   2012/C 295/39
   Jazyk konania: taliančina
   
      Vnútroštátny súd, ktorý podal návrh na začatie prejudiciálneho konania
   
   Tribunale amministrativo Regionale per l’Abruzzo
   
      Účastníci konania pred vnútroštátnym súdom
   
   
      Žalobca: Consiglio Nazionale degli Ingegneri
   
      Žalované: Comune di Castelvecchio Subequo, Comune di Barisciano
   
      Prejudiciálne otázky
   
   
               1.
            
            
               Bráni smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, a najmä jej článok 1 ods. 2 písm. a) a d), jej články 2 a 28 a jej príloha II kategórie 8 a 12 takej vnútroštátnej právnej úprave, ktorá umožňuje, aby medzi sebou verejní obstarávatelia spolu uzatvorili písomné dohody týkajúce sa podporných činností pre obce a mestá vo veci štúdie, analýzy a projektu rekonštrukcie historických centier obcí Barisciano a Castelvecchio Subequo tak, ako ich podrobne opisujú technické špecifikácie pripojené k dohode a ako ich definuje sektorová vnútroštátna a regionálna legislatíva, pričom nevýnosnosť finančného protiplnenia nie je zjavná, ako aj v prípade, že správny orgán poverený výkonom tejto úlohy môže mať postavenie hospodárskeho subjektu?
            
         
               2.
            
            
               Bráni konkrétne smernica Európskeho parlamentu a Rady 2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby, a najmä jej článok 1 ods. 2 písm. a) a d), jej články 2 a 28 a jej príloha II kategórie 8 a 12 takej vnútroštátnej právnej úprave, ktorá umožňuje, aby medzi sebou verejní obstarávatelia uzatvorili písomné dohody týkajúce sa podporných činností pre obce a mestá vo veci štúdie, analýzy a projektu rekonštrukcie historických centier obcí Barisciano a Castelvecchio Subequo tak, ako ich podrobne opisujú technické špecifikácie pripojené k dohode a ako ich definuje sektorová vnútroštátna a regionálna legislatíva, pričom nevýnosnosť finančného protiplnenia nie je zjavná, ako aj v prípade, že použitie priameho zadania je výslovne odôvodnené vzhľadom na primárne a sekundárne predpisy prijaté po zemetrasení a pri zohľadnení konkrétne vyjadreného verejného záujmu?